Știri 12 martie 2024
Aceasta este premergătoare Postului Mare şi are ca şi caracteristică duhovnicească aducerea aminte de judecata Lui Dumnezeu.
Astfel, duminica trecută, Biserica ne-a adus aminte de Înfricoşătoarea judecată a Domnului, iar duminica viitoare ne aduce aminte de Izgonirea lui Adam din rai, ca urmare a căderii în păcat.
Denumirea de "săptămâna albă" vine de la recomandarea Bisericii ca alimentaţia credincioşilor să fie bazată în această perioadă pe lactate, brânzeturi, ouă şi peşte.
Îps Teodosie, Arhiepiscopul Tomisului va sluji joi la Catedrala arhiepiscopală.
Ierarhul nostru va săvârși Sfânta Liturghie, de la ora 6.30 și va oficia Acatistul Maicii Domnului, de la ora 21.40.
Tot joi, de la ora 18.00, va fi prezent în podcastul de dialog cu credincioșii Cuvântul ierarhului, ce va fi transmis pe pagina de Facebook Centrul Eparhial Tomis, Youtube și TikTok ale Arhiepiscopiei Tomisului.
ANM a emis o informare meteorologică de instabilitate atmosferică pentru toată țara.
Aceasta este valabilă până mâine dimineață la ora 10.00.
Astfel, vor fi precipitații moderate cantitativ în jumătatea de est a țării, unde și vântul va avea intensificări, cu rafale în general de 45…55 km/h.
Cantitățile de apă vor fi de 15…20 l/mp și izolat peste 25 l/mp.
Un nou spațiu urban va fi amenajat în cartierul Tomis Nord.
Este vorba despre zona delimitată de aleea Capidava, aleea Argeș și strada Suceava, pe o suprafață de aproximativ 7.000 mp. Conceptul de amenajare presupune crearea a două zone, una dedicată parcării mașinilor, iar cealaltă dedicată spațiilor verzi.
Lucrările au început deja pe aleea Argeș, unde are loc reconfigurarea trotuarelor și a locurilor de parcare.
Programul Rabla va începe săptămâna viitoare.
Anunţul a fost făcut de preşedintele Administraţiei Fondului pentru Mediu, Laurenţiu Neculaescu.
El a mai spus că, anul acesta, ecotichetul a fost majorat la 120.000 lei pentru maşinile electrice.
Guvernul a adoptat calendarul alegerilor comasate din data de 9 iunie.
Documentul prevede, între altele, că perioada electorală începe astăzi, urmând ca în termen de cinci zile, cel mai târziu la data de 16 martie, să fie desemnați judecătorii în Biroul Electoral Central.
Pe 10 mai va începe campania electorală, care se va încheia pe 8 iunie, la ora 7.00, potrivit Guvernului.
Sindicaliştii din Sănătate avertizează că ar putea declanşa greva generală.
Peste 5.000 de sindicalişti din Sănătate, veniţi din întreaga ţară, au protestat ieri, la Bucureşti.
Aceştia solicită Guvernului respectarea obligaţiilor asumate şi acordarea tuturor drepturilor salariale.
Ministrul sănătăţii, Alexandru Rafila, susţine că există deschidere din partea ministerului pentru a asculta doleanţele sindicaliştilor şi, în măsura în care este posibil, să le fie rezolvate revendicările.